Ir-Regolament tal-Kummissjoni (KE) Nru 1506/98
tat-13 ta' Lulju 1998
li jistabbilixxi konċessjoni fil-għamla ta' kwota Komunitarja tat-tariffa għat-Turkija fis-sena 1988 rigward il-ġellewż u li jissospendi konċessjonijiet oħra
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea, u b'mod partikolari l-Artikolu 113 tiegħu,
Wara li kkunsidra l-Att ta' l-Adeżjoni ta' l-1994,
Wara li kkunsidra l-proposta mill-Kummissjoni,
Billi skond il-Ftehim li jistabbilixxi Assoċazjoni bejn il-Komunità Ekonomika Ewropea u t-Turkija [1], minn issa "l quddiem riferit bħala" il-Ftehim', ġiet mogħtija konċessjonijiet lil dan il-pajjiż rigward ċerti podotti agrikoli;
Billi, wara l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja, il-konċessjoni dwar il-ġellewż għandha tiġi aġġustata sabiex tqis l-arranġamenti kummerċjali għal dan il-prodott li eżistew bejn l-Awstrija, il-Finlandja u l-Isvezja, minn banda waħda, u t-Turkija, mill-banda l-oħra;
Billi, skond l-Artikoli 76, 102 u 128 ta' l-Att ta' l-Adeżjoni ta' l-1994, il-Komunità hija meħtieġa li tadotta l-miżuri meħtieġa sabiex tirrimedja din is-sitwazzjoni; billi dawn il-miżuri għandhom jieħdu l-għamla ta' kwoti Komunitarji awtonomi tat-tariffa li jkopru l-konċessjonijiet preferenzjali tat-tariffa applikati fl-Awstrija, il-Finlandja u l-Isvezja
Billi d-Deċiżjoni Nru 1/98 tal-Kunsill dwar it-Trattat ta' l-Assoċazzjoni KE-Turkija li jirrigwarda l-arranġamenti kummerċjali għall-prodotti agrikoli jipprovdi titjib u konsolidazzjoni tal-preferenzi kummerċjali li għandhom x'jaqsmu ma' l-importazzjoni ġewwa l-Komunità tal-prodotti agrikoli li joriġinaw fit-Turkija u jistabbilixxi serje ta' konċessjonijiet preferenzjali għall-esportazzjonijiet Komunitarji tal-laħam u l-annimali ħajjin lejn it-Turkija;
Billi mis-sena 1996 it-Turkija ilha tapplika projbizzoni dwar l-importazzjoni tal-bhejjem ħajjin ta' l-ispeċje ta' l-ifrat (il-kodiċi tan-NM 0102) u restrizzjonijiet fuq l-importazzjoni tal-laħam taċ-ċanga (il-kodiċijiet tan-NM 0201-0202); billi dawn il-miżuri, li huma restrizzjonijiet kwantitattivi, huma inkompatibbli mal-Ftehim u jipprevjienu milli l-Komunità tibbenefika mill-konċessjonijiet mogħtija lilha taħt id-Deċiżjoni Nru 1/98; billi minkejja t-taħdidiet minn Novembru 1997 sa Frar 1998 kienu intiżi li jiksbu soluzzjoni nnegozjata tal-problema mat-Turkija, għadhom jeżistu r-resrizzjonijiet kwantitattivi;
Billi, b'riżultat ta' dawn il-miżuri, huma imblokkati l-esportazzjonijiet lejn it-Turkija tal-prodotti fil-kwistjoni li joriġinaw fil-Komunità; billi, sabiex jiġu protetti l-interessi kummerċjali Komunitarji, is-sitwazzjoni għandha tiġi kkontrobilanċjata permezz ta' miżuri ekwivalenti; billi l-konċesonijiet iddikjarati fl-Annessi ma' dan ir-Regolament għandhom għalhekk jiġu sospiżi,
ADOTTAT DAN IR-REGOLAMENT:
Artikolu 1
Il-kwota awtonoma tat-tariffa li tidher fl-Anness I hija hawnhekk miftuħa għas-sena 1988. Għandhom japplikaw l-Artikoli minn 4 sa 8 tar-Regolament (KE) Nru 1981/94 [2], li bihom il-Kunsill fetaħ il-kwoti Komunitarji tat-tariffa għal ċerti prodotti li joriġinaw, inter alia, fit-Turkija.
Artikolu 2
Huma hawnhekk sospiżi l-kwota awtonoma tat-tariffa stabbilita fl-Anness I u ż-żewġ kwoti tat-tariffa fl-Anness II.
Artikolu 3
Skond il-proċedura stabbilita fl-Artikolu 29 tar-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħaxix ta' l-ikel [3] jew, skond kif ikun il-każ, fl-Artikoli korrispondenti tar-Regolamenti l-oħra dwar l-organzzazzjoni komuni tas-swieq fil-prodotti agrikoli, jew l-Artikoli 6 u 7 tar-Regolament (KE) Nru 1981/94, il-Kummissjoni għandha tirrevoka l-miżuri riferiti fl-Artikolu 2 ġaladarba jkunu tneħħew ix-xkilijiet għall-esportazzjonijiet preferenzjali mill-Komunità lejn it-Turkija.
Artikolu 4
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal ffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta' Lulju 1998.